Store AaB-profiler af egen avl som Rasmus Würtz og Michael Silberbauer har taget skiftet fra de røde til FCK i SAS-ligaen. Det skifte skal man ikke vente fra Thomas Augustinussen. Enten bliver han i AaB - hvis han bliver enig med AaB om en kontraktforlængelse - eller også skifter han til en klub i udlandet. Dog ikke for enhver pris. - Jeg vil gerne udvikle mig, og det gør jeg kun, hvis jeg skifter til en attraktiv klub - så jeg skifter altså ikke til for eksempel den litauiske mesterklub, bare for at komme til udlandet, siger Thomas Augustinussen til TV 2 Sporten. Og der kan gå længe, før AaB's fans ved, om de skal regne med Augustinussen arbejdsraseri til næste sæson. "Lige nu der handler det om at gøre det så godt hver gang for AaB, så må vi se hvor langt det rækker - samtidig har jeg fortalt Lynge, at jeg ikke skriver under så længe, jeg ikke ved, hvem der skal være træner næste år.

Referat:
Midtbaneslideren skifter ikke til en anden dansk klub - i Danmark er der kun AaB